സഞ്ജയ് സുധീര് യു.എ.ഇയിലെ പുതിയ ഇന്ത്യന് അംബാസഡര് ദുബൈ: യു.എ.ഇയിലെ പുതിയ ഇന്ത്യന് അംബാസഡറായി സഞ്ജയ് സുധീര് ചുമതലയേല്ക്കും. നിലവിലെ സ്ഥാനപതി പവന് കപൂറിനെ റഷ്യയിലെ അംബാസറായി നിയമിക്കും. വിദേശകാര്യമന്ത്രാലയം വാര്ത്താകുറിപ്പിലാണ് ഇക്കാര്യം അറിയിച്ചത്.ഇന്ത്യന് ഫോറിന് സര്വീസ് 1993 ബാച്ചുകാരനായ സഞ്ജയ് സുധീര് നിലവില് മാലിദ്വീപിലെ അംബാസഡറാണ്. വിദേശകാര്യ വകുപ്പിലെ മുതിര്ന്ന ഉദ്യോഗസ്ഥനായ ഇദ്ദേഹം നേരത്തേ സിഡ്നിയിലെ കോണ്സുല് ജനറലായും, ജനീവ വേള്ഡ് ട്രേഡ് ഓര്ഗനൈസേഷനിലെ ഇന്ത്യയുടെ കൗണ്സിലറായും പ്രവര്ത്തിച്ചിട്ടുണ്ട്, ഈജിപ്തിലെ ഇന്ത്യന് എംബസി, സിറിയയിലെ ഇന്ത്യന് എംബസി എന്നിവിടങ്ങളിലും സേവനമനുഷ്ഠിച്ചു. ഐ ഐ ടിയില് നിന്ന് സാങ്കേതിക പഠനം പൂര്ത്തിയാക്കിയ ശേഷമാണ് സഞ്ജയ് സൂധീര് ഇന്ത്യന് ഫോറിന് സര്വീസിലേക്ക് എത്തുന്നത്.